**הצעה למפגש צוותי בנושא מוטיבציה**

**מטרות:**

* הכרות עם תיאוריית המוטיבציה: 'הכוונה עצמית' (SDT)
* התבוננות אישית וצוותית על נושא המוטיבציה בקהילת החינוך
* חשיבה יישומית בנושא מוטיבציה בקהילת החינוך

**פתיחה [10 דק']**

* סבב: מקום או מצב בו הרגשתי שיש לי מוטיבציה חזקה בשביל משהו? איזה מחירים הייתי מוכן/ה לשלם בשביל זה?
* (אפשרות שנייה) <https://www.youtube.com/watch?v=lAo29hbIp4A> סרטון אמיתי על קבוצת כדורגל מתאילנד- שאלת הנחייה לסרטון וסבב קצר לאחריו: מה חשבתם על הסיפור שרואים בסרטון? מה קורה לילדים בתוך התהליך הזה? מה סייע לזה לקרות? האם ואיפה דברים דומים מוכרים לנו מחיי היומיום שלנו מחיי בית הספר/הקהילה?

**מצגת והרצאה על תאוריית הכוונה עצמית (SDT) [25 דק']**

* המצגת וההרצאה מצורפים למערך (מומלץ להתמקד בשלושת מרכיבי המוטיבציה)
* בחלק זה נציג תאוריה מוטיבציונית הנקראת תיאוריית ההכוונה העצמית המבקשת לחקור ולהבחין בין סוגי המוטיבציות שונות: בין מוטיבציה חיצונית כפויה לבין מוטיבציה פנימית אוטונומית, נחשוב כיצד ניתן לחזק ולטפח את המוטיבציה הפנימית בקרב החניכים.
* הסבר על שלושת הרכיבים שמזינים מוטיבציה פנימית:

קשר ושייכות: מבוגר משמעותי ותחושת שייכות

מסוגלות: תיקון הלב, חוויות הצלחה, עוגנים של מסוגלות בציר הזמן

אוטונומיה: חופש מכפייה וחיפוש אחר מצפן פנימי

**חשיבה יישומית- עבודה בקבוצות [45 דק']**

נחלק את הצוות ל-3 קבוצות. הקבוצות מחולקות לפי הרכיבים המזינים את המוטיבציה האוטונומית: קשר ושייכות (1), מסוגלות (2) ואוטונומיה (3). כל אחד מוזמן לבחור רכיב שמעניין אותו ואיתו לעבוד בקבוצה- מטרת העבודה בקבוצות היא פיתוח רעיוני ויישומי הן ברמה האישית כל אחד בתפקידו, והן ברמה הבית ספרית. ניתן לכל קבוצה דף על הסבר על פרקטיקות שקשורות במרכיב שבחרו (מצורף כנספח).

**התבוננות אישית וקהילתית:**

1. כל אחד מחברי הקבוצה מקבל שני פתקים בצבעים שונים- ורוד וירוק לדוגמא.

**ירוק**- אישי **ורוד-** קהילתי

בכל קבוצה (קבוצת קשר ושייכות, קבוצת מסוגלות וקבוצת אוטונומיה) נתחיל בהתבוננות אישית- כל אחד מחברי הקבוצה יתבקש לתת לעצמו ציון בתחום המדובר- עד כמה אני מביא לידי ביטוי ומפתח את רכיב המוטיבציה הזה בעבודתי האישית בקהילת החינוך? נבקש מכל אחד לכתוב את הציון שהוא נותן לעצמו על הפתק הירוק. לאחר מכן, נבקש מכל אחד מחברי הקבוצה לכתוב על הפתק הורוד את הציון שהוא נותן לבי"ס/ קהילת החינוך באותו רכיב.

**פיתוח:**

נבקש ממי שמעוניין לשתף בציונים שנתן ולהסביר את עצמו.

לאחר מכן נבקש להפוך את הפתקים לצידם השני ומכל אחד לכתוב רעיונות (1) ברמה האישית במסגרת תפקידי (2) ו/או ברמה הבית ספרית.

**חשיבה קבוצתית:**

נבקש להדביק את הפתקים על לוח/ פוליגל, חברי הקבוצה עוברים בין הרעיונות ומסמנים במדבקה רעיונות שדיברו אליהם במיוחד. את שלושת הרעיונות שקיבלו הכי הרבה מדבקות מפתחים יחד בקבוצה, רושמים על דף ומשתפים במליאה.

**מליאה וסיכום [15 דק']**

כל קבוצה מציגה את הרעיונות המגובשים.

**עזרים:**

* מצגת
* דפים קטנים (sticky notes) ב-2 צבעים שונים
* עטים
* לוח/פוליגל
* 3 דפי הסבר מודפסים על מרכיבי המוטיבציה, עותק אחד מכל אחד (נספחים)
* דפים ריקים לכתיבת רעיונות בקבוצות

**איך תומכים בצורך בקשר ושייכות?**

* יצירת סביבה חברתית מוגנת שאפשר לטעות בה
* מקום בטוח פיסית ורגשית (הגבלת אלימות)
* הפגנת חיבה, זמינות עזרה
* נוכחות דמות אכפתית
* צמצום תחרות והשוואה חברתית, מבנה לא תחרותי
* חיזוק היכרות
* אמפטיה לחוויה

**איך תומכים בצורך במסוגלות?**

* הבנייה: מסגרת, הנחיות וסיכום ברורים.
* אתגרים אופטימליים.
* מתן פידבק (משוב) שיצביע על התקדמות ויספק כלים לשיפור.
* זיהוי וחיזוק אמונות מעצימות.
* לקיחת פרספקטיבה.
* מתן רציונל. מתן לגיטימציה לספקות.
* מתן בחירה והיעדר כפייה (היכן שאפשר).
* עידוד חקירה וחיבור לערכים, נטיות ומטרות אישיות.
* עידוד יוזמות.

**איך תומכים בצורך באוטונומיה?**